Jokipaju

Jokipaju (Salix triandra) on yleensä 2–6 metriä korkea pieni pajuihin kuuluva puu tai suuri pensas. Se on kestävä, rehevä ja nopeakasvuinen. Jokipajun kasvutapa on löyhästi pallomainen. Se kasvaa veden äärellä tai kosteilla paikoilla. Jokipaju viihtyy parhaiten aurinkoisilla tai puolivarjoisilla, tuoreilla ja märillä kasvupaikoilla.

Jokipajun lehdet ovat tummanvihreät, soikeat ja nystyhampaiset. Norkkosuomut ovat hailakankeltaiset. Oksat näyttävät vaaleilta, mutta vanhojen varsien hilseillessä punaruskea pinta tulee näkyviin.

Jokipajua voidaan käyttää koristekasvina, ja sen versoja voi käyttää punontaan.

Jokipaju on luokiteltu Suomessa silmälläpidettäväksi lajiksi.

Lähteet 
 Puutteenkylän puutarha 
 Lajintuntemusopas

Viitteet

Aiheesta muualla 
 
Pinkka, Lajintuntemuksen oppimisympäristö: Jokipaju (Salix triandra) 
Luontoportti: Jokipaju (Salix triandra) 
Suomen Lajitietokeskus: Jokipaju (Salix triandra)
Den virtuella floran: Jokipaju (Salix triandra) 
United States Department of Agriculture (USDA): Salix triandra 

Pajut